TACLOBAN CITY - Nakiusa an 70% nga mga empleyado han Bulwagan han katarungan ha Sinirangan Bisayas yana nga adlaw para ha pagpakita han suporta ha Korte Suprema.
Subay ha pakighimangraw ni Bombo Ogsimer Acidre kan Mr. Jose Cabcabin Sherif 4 han mao nga ahensya, guinmalatumat hini nga kadam-an ha ira in nagsul-ot hin pula ngan itom nga t-shirt kumo pakikiusa han silent protest.
Sumala pa kan Cabcabin nga an pagsul-ot hin iton ngan pula nga t-shirt in para ipakita guihapon an ira naman sentimyento ha Administrasyon Aquino ngan an di basta-basta pagkatanggal han integridad han Korte.
Ini in ha luyo han pagkwestyun ni Presidente Benigno Noynoy Aquino III ha Korte Suprema kasumpay han isyu han Disbursement Acceleration Program (DAP) nga kun diin gindeklara nga unconstitutional an pira nga probisyon hini.
Samatang gindugang pa ni PNOY nga kun an DAP in ilegal bangin guilty na yana an Korte Suprema ngan sugad man an pagpatanggal hini han Judiciary Development Fund o JDF.
Labot la han mga ini, in nakiusa guihapon ha silent protest an pira nga mga huwes dinhi ha siyudad han Tacloban.
war_Latn war_Latn war_Latn war_Latn war_Latn war_Latn